**Centrum pedagogicko-psychologického poradenstva a prevencie**

**Hubeného 25, 831 53 Bratislava, tel.č. 44 88 23 96**

ZŠ Kalinčiakova pri riešení výchovno-vzdelávacích problémov žiakov a v rámci prevencie sociálno-patologických javov úzko spolupracuje s Centrom pedagogicko-psychologického poradenstva a prevencie.

Centrum poskytuje **individuálne psychologické poradenstvo** pri nasledovných problémoch:

* prispôsobenie sa detí na školské prostredie (najmä 1. ročníky, pri zmenách triednych kolektívov, pri prechode na II. stupeň…)
* problémy v učení (čítanie, písanie, počítanie, slabá školská výkonnosť, zhoršenie školského prospechu) – na I. aj II. stupni ZŠ
* problémy so správaním (sebaovládanie, impulzívnosť, šikanovanie, náhle zmeny v správaní)
* problémy súvisiace s psychickým zdravím detí (deti nekľudné, úzkostlivé, s trémou, s problémami v rodine …)
* voľba povolania, štúdia (pre žiakov 8. a 9. ročníkov)
* poradenské služby pre rodinu (problémy pri výchove, súrodenecké vzťahy, problémy so školou...)

Poskytujeme tiež:

* špeciálno-pedagogické reedukácie priamo v poradni (špeciálne cvičenia pre deti so špecifickými poruchami učenia – dyslexia, dysgrafia, dyskalkúlia...)
* konzultácie pre učiteľov - či už na pôde školy, alebo aj v poradni
* v prípade požiadavky pozorovanie správania sa dieťaťa priamo v škole, počas vyučovacieho procesu
* poradenstvo pri zisťovaní pripravenosti pre prácu v škole (vyšetrenie školskej zrelosti)

KONTAKT a spôsob objednania sa:

**Mgr. ANNA KOČIBALOVÁ** (individuálne psychologické poradenstvo, psychologická diagnostika)

* každý druhý štvrtok priamo v škole, v čase od 8.30 do 12.00, v miestnosti výchovného poradcu
* ostatné dni v CPPPaP

S dieťaťom je možné pracovať len na základe písomného informovaného súhlasu rodiča, po vzájomnej dohode o cieľoch a forme spolupráce (potrebné je úvodné stretnutie s rodičom a následne s dieťaťom, najlepšie priamo v CPPPaP, dalšie stretnutia môžu prebiehať priamo v škole).

Rodič sa môže s dieťaťom objednať na základe odporúčania zo školy, alebo aj z vlastnej potreby.

**Objednávanie:**

0918 660 185 – najlepšie v utorky od 13.30 do 16.00

02/44 88 23 96

[kocibalova@psychologickecentrum.sk](mailto:kocibalova@psychologickecentrum.sk)

**Oddelenie poradenstva sociálneho vývinu a prevencie**, Vám v  školskom roku 2014/2015 ponúka pomoc v nasledujúcich oblastiach:

1. Posúdenie vzťahov a sociálnej klímy, rozpoznanie rizík sociálno-patologických javov (najmä šikany) a ich prevenciu v triednych kolektívoch. V tejto oblasti podľa zváženia realizujeme:
   * **program** **„Triedna a jej piataci“** (stretnutie so žiakmi a triednou učiteľkou v 5. a 6. ročníkoch na celé doobedie, následná konzultácia s učiteľom),
   * **nácvik sociálnych zručností** (jedno až tri stretnutia so žiakmi),
   * **pozorovanie interakcií žiakov** (a učiteľa) v triede v rámci vyučovania,
   * **poradenstvo učiteľom**,
   * **semináre pre triednych učiteľov** (dve až štyri stretnutia v malej skupine učiteľov, metodický manuál).
2. Trieda s narušenými a konfliktnými vzťahmi, šikanovanie. Podľa zváženia situácie uskutočňujeme:

* **dlhodobú práca s triednym kolektívom** (6-8 stretnutí),
* **pozorovanie interakcií žiakov** (a učiteľa) v triede v rámci vyučovania ,
* **poradenstvo pre triednych učiteľov**.

1. Žiaci s ťažkosťami v správaní a sociálnych vzťahoch, rizikovým správaním (záškoláctvo, závislosti a pod.), alebo emocionálnymi ťažkosťami (depresia, úzkostné prejavy a pod.). Pre žiakov ponúkame:
   * **individuálne poradenstvo a terapiu**,
   * **skupinovú terapiu a tréning sociálnych zručností** (pre žiakov 5.-8. ročníkov),
   * **konzultácie pre rodičov a učiteľov**.
2. Metodické vedenie koordinátorov prevencie, v rámci neho ponúkame:
   * **konzultácie pre koordinátorov prevencie**,
   * **pravidelné metodické stretnutia v CPPPaP**,
   * **metodické materiály**.
3. Predchádzanie rizík informačných technológií (zneužitie osobných údajov, závislosť na IT , kyberšikana)

* preventívny program **„Mediálna výchova“** (2-4 stretnutia pre 6.-8. triedy)

V prípade požiadaviek Vašej školy nás kontaktujte buď telefonicky na tel.č.: 02/44 88 23 96, 0908 290 082 alebo e-mailom: [poradenstvo@psychologickecentrum.sk](mailto:prevencia@psychologickecentrum.sk)

Uvedené aktivity na Vašej škole zabezpečuje: **Mgr. Júlia Drobná**